25. okt. 2016

**Formandsberetning.**

På sidste års repræsentantskabsmøde blev det aftalt at Vandrådet skulle nedsætte en arbejdsgruppe, med følgende medlemmer Karise Vandværk Klaus Kej, Fakse Ladeplads Vandværk Thomas Wolsing, Dalby- Rode Vandværk Klaus B. Petersen, Nielstrup Vandværk Brian Lauritsen, Rønnede Vandværk Arne Skovby med den opgave at udarbejde fælles regulativ og beredskabsplaner.

Det fælles regulativ blev godkendt af Faxe Kommune i marts måned, det tog lidt tid, for kommunen ville have Vandrammedirektivet underskrevet inden det blev godkend, således at de datoer hvor loven blev vedtaget kunne komme med, regulativet blev udsendt til vandværkerne i april måned således at de enkelte vandværker kunne vedtage det på deres førstkommende bestyrelsesmøde.

Arbejdsgruppen har også udarbejdet et forslag til fælles beredskabsplaner, der mangler stort set kun at lave et udkast til en skabelon hvor vandværkerne kan sætte deres data ind. Jeg har lovet at udarbejde et eksempel for Rønnede Vandværk som vi så kunne arbejde ud fra, men vi har desværre ikke nået at afholde et møde inden repræsentantskabsmødet i dag, men et udkast vil blive sendt til jer inden årsskiftet.

Som jeg gav udtryk for i min beretning sidste år ville der ske meget i 2016, der ville komme mange nye lov og regler der skal indarbejdes i vandværkernes hverdag, og det kom også til at holde stik.

Sidste år havde vi et indlæg om ledningsejerregistrering hvor Henrik Suadicani, fra Geodatastyrelsen gav et indlæg om LER ( ledningsregistrering ).

LER er et landsdækkende register over alle landets ledningsejere og deres interesseområder. Det er igennem LER man søger ledningsoplysninger. Det er planen at man fra 2019 vil gøre ledningsejerregistret digitalt, således at entreprenøren på få timer kan få det fulde overblik over ledninger, kloakker og anden underjordisk infrastruktur, og derfor gør en platformen det nemmere og billigere for virksomheder at grave og vedligeholde den nedgravet infrastruktur i Danmark, reducere byrderne ved gravearbejde for det omkringliggende samfund og ikke mindst nedbringe antallet af graveskader.

Der er endnu ikke offentliggjort en officiel tidsplan for arbejdet med det nye LER, men det forventes at gå i gang efter nedsættelse af en styre- og følgegruppe i slutningen af 2016. men der er ingen tvivl om, at de vandværker som har deres forsyningsledninger optegnet på kort og endnu ikke har lagt det ud på LER skal se at få dette arbejde udført.

Vandværker skal fra 2018 indberette tal om vandkvalitet, brudfrekvens, energiforbrug og vandtab.

Den ny vandsektorlov sætter ikke kun fokus på vandværkernes økonomiske præstationer, men også på

præstationer inden for miljø, klima, sundhed, energi og forsyningssikkerhed. Baggrunden er et politisk ønske

om at forbedre kommunernes grundlag for at styre vandværkerne på miljøområdet i bred forstand, altså

inklusive den menneskelige sundhed.

Vandværkerne skal fra 2018 indberette data på de nævnte områder til Styrelsen for Vand- og Naturplanlægning. Hensigten er at skabe forbedringer ved at sammenligne vandværkernes præstationer og lade de bedste inspirere andre vandværker. Det skal især ske igennem en styrket dialog imellem kommuner og vandværker. Men vandværkerne har også mulighed for selv at lade sig inspirere ved at sammenligne sig med andre vandværker. Hvis naboen for eksempel har et lavt energiforbrug kan man tage kontakt, og måske lade sig inspirere til at indføre en ny energibesparende teknologi.

De tal, der fra 2018 skal indberettes er valgt ud fra, at de så vidt muligt allerede skal foreligge. Ellers skal de være lette at fremskaffe for vandværkerne, der må kun være et minimalt årligt tidsforbrug for det enkelte vandværk til indberetning af data. Det årlige tidsforbrug til indberetning af data er anslået til 5-10 timer.

Nogle af Danske Vandværkers medlemmer har været inddraget for at sikre, at indberetningerne ikke blev for

besværlige og tidkrævende, og tager hensyn til, at nogle af de forbrugerejede vandværker ikke er store virksomheder med ansat personale.

Det er Miljø- og Fødevareministeriets hensigt i løbet af 2017 at informere Danske Vandværker om den nye performancebenchmarking, på møder over hele landet.

Vandværker kan nu sætte solceller og vindmøller op for at producere strøm til eget forbrug

uden at miste skattefriheden. Det sker efter, at Folketinget har ændret selskabsskatteloven.

Lovændringen betyder, at vandværket kun skal betale skat, hvis det sælger overskydende strøm til elnettet, og

at det ikke mister den generelle skattefrihed ved egen produktion af el.

De nye regler gælder med tilbagevirkende kraft for hele 2016.

Ved de gamle regler mistede vandværket sin skattefrihed når det producerede grøn energi til eget forbrug.

På den måde ville vandværket miste den skattefrihed, som foreninger og vandværker, der er omfattet af

vandsektorloven, ellers er sikret.

Og endnu værre var det, at vandværket både skulle betale skat af overskuddet på strømproduktionen og skat af alle øvrige indtægter. Og det kunne hurtigt give røde tal i regnskabet for et vandværk, der ikke må tjene penge på grund af ”hvile-i-sig-selv princippet”.

Det sidste nye tiltag som jeg vil informere om, er brug af droner på vandværkerne, hvor de kan bruges til inspektion af områder omkring boringerne, kontrol af installationer på tage og master samt til aflæsning af vandmåler med fjernaflæsning. Man regner med at en drone kan aflæse ca. 2500 stk. vandmåler på en strækning af 175 km på nogle få timer, hvor man i dag skal bruger 20 timer.

Ved indkøb af droner eller kontrakt med privat firma, vil det være en stor fordel at vi er flere vandværker som arbejder sammen. Det er ikke fordi den nye teknologi er særlig dyr en drone koster ca. kr. 20 - 25.000 i indkøb og uddannelse, men de teknologier der bruges i dag kræver fagmænd, og ikke frivillig arbejdskraft som udføres i fritiden.

I 2011 omtalte jeg tilbageløbsventiler i min formandsberetning og den betydning det har.

**Tilbageløb af vand til ledningsnettet, kan have store konsekvenser for forbrugerne og vandværket. Derfor er tilbageløb noget vi tager meget alvorligt.**

For at undgå forurening af ledningsnettet, skal vandværkerne være opmærksomme på, om forbrugerne opfylder kravene til tilbagestrømningssikring. Risikoen for tilbageløb skal minimeres, for hvis der opstår forurening kan det få betydning for alle på det pågældende forsyningsnet.

Det er derfor vigtigt at man hvert 2-3 år tager sig tid til at gennemgå sine andelshaverer og vurderer hvor der er behov for tilbageløbsventiler. Det kan godt være at det er forbrugeren der har erstatningspligten, men det er jer som i første omgang kommer til at betale og stå til ansvar over for kommunen, pressen og vandværkets andre forbruger.

Der har været afholdt 3 møder i Region Øst, hvor forskellige temaer har været drøftet, på sidste møde i Køge var Miljøsagsbehandler Christian Holt, Sorø Kommune med og holdt et indlæg om boringstilladelser og indvindingstilladelser.

Indvinding af grundvand kræver tilladelse jf. Vandforsyningslovens § 18. Kommunalbestyrelsen meddeler tilladelse til vandindvinding og vandforsyningsanlæg jf. Vandforsyningslovens § 20 og § 21.

Rønnede Vandværks tilladelse udløb marts måned 2016. Og såfremt vi forsat ønskede at indvinde vand, skulle vi søge om fornyet tilladelse.

Sammen med ansøgningsskemaet skal sendes følgende bilag:

* Indvindingsstrategi/pumpeprogram (inkl. fordeling mellem boringer, hvis flere haves)
* Vurdering af ansøgt indvindingsmængde påvirkning af grundvandsforekomst, omkringliggende natur, vandløb, søer, moser, biotoper, bilag IV arter mv. Samt udfyldelse af et VVM anmeldeskema.

Som i kan høre er det at søge en indvindingstilladelse ikke bare lige, der er mange spørgsmål der skal besvares, skemaer der skal udfyldes med tal der gå 5 år tilbage, så det at drive et vandværk bliver ikke mere enkelt.

Med disse ord vil jeg indstille beretningen til repræsentantskabet godkendelse.

Arne Skovby